EMOSIES – Hoe jy voel oor dinge, mense en gebeure | Voelgoed
Tuis Vroue wat Glo Artikels EMOSIES – Hoe jy voel oor dinge, mense en gebeure
EMOSIES – Hoe jy voel oor dinge, mense en gebeure
Emosies IS …
Emosies IS NIE …
Jesus was nooit skaam om sy emosies te wys nie, maar al was Hy ook moedeloos of kwaad, het Hy nooit met sy emosies gesondig nie …
Toe Jesus sien dat Maria huil en dat die Jode wat saam met haar gekom het, ook huil, het sy gemoed vol geskiet en was Hy aangedaan (Joh. 11:33).
Maar as julle nie luister nie, sal Ek in stilte huil oor julle hoogmoed, Ek sal huil en huil, trane stort omdat my kudde as ballinge weggevoer word (Jer. 13:17).
Toe het Hy met toutjies ’n sweep gemaak en almal uit die tempel uitgejaag, ook die skape en die beeste. Die geld van die geldwisselaars het Hy op die grond gegooi en hulle tafels omgekeer. Vir die mense wat die duiwe verkoop het, het Hy gesê: “Vat hierdie goed hier weg! Moenie die huis van my Vader ’n besigheidsplek maak nie” (Joh. 2:15-16).
Hy genees die gebrokenes van hart en verbind hulle wonde (Ps. 147:3).
Hy was verag en deur die mense verstoot, ’n man van lyding wat pyn geken het, iemand vir wie die mense die gesig wegdraai. Hy was verag, ons het hom nie gereken nie. Tog het hy óns lyding op hom geneem, óns siektes het hy gedra. Maar ons het hom beskou as een wat gestraf word, wat deur God geslaan en gepynig word. Oor ons oortredings is hy deurboor, oor óns sondes is hy verbrysel; die straf vir ons vrede moes bring, was op hom, deur sý wonde het daar vir ons genesing gekom (Jes. 53:3-5).
Toe het Josef haastig padgegee om eenkant te gaan huil, want sy gemoed was vol oor sy broer. Josef is na sy kamer toe en hy het daar gaan huil (Gen. 43:30).
Toe Dawid en sy manne in die dorp kom, was dit afgebrand en hulle vrouens, seuns en dogters was as gevangenes weggevoer. Dawid en sy manne het hard gehuil totdat hulle nie meer kon huil nie (1 Sam. 30:3-5).
Raak hierdie dinge U dan nie, Here? Gaan U nie ingryp nie? Gaan U aanhou om ons te laat ly? (Jes. 64:12)
Moenie kwaad word nie, laat staan die woede, moet jou nie ontstel nie: dit bring net ellende (Ps. 37:8).
Op pad daarheen het die volk ongeduldig geword en teen God en Moses uitgevaar: “Waarom het U ons uit Egipte laat trek net om in die woestyn te sterwe? Hier is nie brood en water nie, en ons is sat vir hierdie slegte kos” (Num. 21:4-5).
Wees goedgesind en hartlik teenoor mekaar, en vergewe mekaar soos God julle ook in Christus vergewe het (Ef. 4:32).
As julle kwaad word, moenie sondig nie, en moenie ’n dag kwaad afsluit nie (Ef. 4:26).
Die praktyke van die sondige natuur is algemeen bekend: onsedelikheid, onreinheid, losbandigheid, afgodsdiens, towery, vyandskap, haat, naywer, woede, rusies, verdeeldheid, skeuring, afguns, dronkenskap, uitspattigheid en al dergelike dinge. Ek waarsku julle soos ek julle al vroeër gewaarsku het: Wie hom aan sulke dinge skuldig maak, sal nie die koninkryk van God as erfenis verkry nie. Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing. Teen sulke dinge het die wet niks nie (Gal. 5:19-23).
Jy is al een wat jou emosies kan beheer. Niemand kan jou dwing om iets te voel nie. Jou behoeftes en hoe jy daaroor dink, is die oorsaak van die emosie. “Jou emosies vertel jou presies wat in jou lewe aangaan,” sê lewensoriënteerder Sonia Berisford Murray. “As jy na jou emosies luister, verstaan jy wat jy voel, hoekom jy so voel en begryp jy jouself ook beter.”
Waarom is ek so in vertwyfeling en waarom kerm ek so? Vertrou op God! Ja, ek sal weer vir Hom ’n loflied sing. Hy is my helper en my God! (Ps. 42:12)
Wees altyd beskeie, vriendelik en geduldig, en verdra mekaar in liefde (Ef. 4:2).
“Maak jou oë wawyd oop,” verduidelik Sonia. “Kyk na jou kollegas, jou werk, jou vriende … dis alles joune! Iemand anders wens dalk hulle het dit gehad.” Bekyk dinge met ’n glimlag en vertroetel jouself aan die einde van die dag. Ontspan in stilte of dans op die maat van jou gunsteling CD.
Liewe kinders, ons liefde moenie net woorde en lippetaal wees nie, maar moet met die daad bewys word, en dan in opregtheid (1 Joh. 3:18).
Hy sal jou weer vreugde gee, jou van blydskap laat jubel (Job 8:21).
Ook bid ek dat julle liefde al hoe meer sal toeneem in begrip en fyn aanvoeling, sodat julle die dinge sal kan onderskei waarop dit werklik aankom. Dan sal julle op die dag wanneer Christus kom, onberispelik en sonder blaam wees (Fil. 1:9-10).
Ek wil die Here loof, met alles wat in my is, wil ek sy heilige Naam loof. Ek wil die Here loof en nie een van sy weldade vergeet nie (Ps. 103:1-2).
My liewe broers, dít moet julle in gedagte hou: elke mens moet maar te gewillig wees om te luister, nie te gou praat nie en nie te gou kwaad word nie. ’n Mens wat kwaad word, doen nie wat voor God reg is nie (Jak. 1:19-20).
Sit ’n wag voor my mond, Here, hou tog wag oor wat ek sê. Hou my gedagtes weg van verkeerde dinge, dat ek nie in sonde verval saam met manne wat onreg doen nie (Ps. 141:3-4).
Met dankbaarheid in julle harte moet julle psalms, lofgesange en ander geestelike liedere tot eer van God sing. En wat julle ook al sê of doen, sê en doen dit alles in die Naam van die Here Jesus en dank God die Vader deur Hom (Kol. 3:16-17).
Wees bly saam met dié wat bly is en treur saam met dié wat treur (Rom. 12:15).
Dít moet julle in gedagte hou: elke mens moet maar te gewillig wees om te luister, nie te gou praat nie en nie te gou kwaad word nie (Jak. 1:19).
Vorige artikelTieners grootmaak hoef nie moeilik te wees nie
Volgende artikelDaniëlla eet sjokolade en bly steeds slank